**Budapest Főváros IV. kerület Újpest Önkormányzat Polgármesterének a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglalt jogköre alapján a**

**Képviselő-testület feladat-és hatáskörében meghozott Budapest Főváros IV. kerület Újpest Önkormányzat Képviselő-testületének**

**9/2021. (II.16.) önkormányzati rendelete**

**a Budapest Főváros IV. kerület Újpest Önkormányzata és intézményei**

**2021. évi összevont költségvetéséről és végrehajtás szabályairól szóló 6/2021. (II.15.) önkormányzati rendelet módosításáról**

Budapest Főváros VI. kerület Újpest Önkormányzata Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében megállapított jogkörében eljárva, Budapest Főváros IV. kerület Újpest Önkormányzata Képviselő-testületének feladat-és hatáskörét gyakorolva, az Alaptörvény 32. cikk (1) bekezdésében a) és f) pontjában meghatározott feladatkörben eljárva, az államháztartásról szóló 2011. évi CXCV. törvény 23. § (2) bekezdésében meghatározott feladatkörében, és a 34. §-ában foglalt felhatalmazás alapján a következőket rendeli el.

1. **§**

A Budapest Főváros IV. kerület Újpest Önkormányzata és intézményei 2021. évi összevont költségvetéséről és végrehajtás szabályairól szóló 6/2021. (II.15.) önkormányzati rendelet (a továbbiakban: Rendelet) 2. § (1) – (2) bekezdése helyébe a következő rendelkezés lép:

1. *„A Polgármester az önkormányzat és a költségvetési szervek együttes 2021. évi költségvetésének:*

|  |  |
| --- | --- |
|  | *ezer forintban* |
| Költségvetési bevételek | 19.710.561 |
| Költségvetési kiadások | 24.542.534 |
| Költségvetési egyenleg | -4.831.973 |
| *- ebből működési költségvetés egyenlege* | *-133.035* |
| *- ebből felhalmozási költségvetés egyenlege* | *-4.698.938* |
| Finanszírozási bevételek | 5.021.519 |
| Finanszírozási kiadások | 189.546 |
| Finanszírozási egyenleg | 4.831.973 |
| *- ebből: működési finanszírozás egyenlege (belső finanszírozás)* | 623.786 |
| *- ebből felhalmozási finanszírozás egyenlege (belső finanszírozás)* | 4.208.187 |
| **Bevételek összesen** | **24.732.080** |
| **Kiadások összesen** | **24.732.080** |

*határozza meg.*

1. *A Polgármester a 2021. évi költségvetés kiemelt előirányzatait az alábbiak szerint határozza meg:”*

*ezer forintban*

|  |  |
| --- | --- |
| Költségvetési és finanszírozási bevételek együttes főösszege | **24.732.080** |
| Felhalmozási célú bevételek | 2.418.957 |
| Működési célú bevételek | 17.291.604 |
| Finanszírozási bevételek | 5.021.519 |
| Költségvetési és finanszírozási kiadások együttes főösszege | **24.732.080** |
| Felhalmozási célú kiadások | **7.117.895** |
| ebből: |  |
| - beruházási kiadások | 5.652.972 |
| - felújítások | 656.690 |
| - egyéb felhalmozási célú kiadások | 536.733 |
| - fejlesztési tartalékok | 271.500 |
| Felhalmozási célú finanszírozási kiadások | **0** |
| Működési célú kiadások | **17.424.639** |
| ebből: |  |
| - személyi juttatások és munkaadókat terhelő járulékok | 6.782.344 |
| - dologi kiadások | 5.913.422 |
| - ellátottak pénzbeli juttatásai | 333.212 |
| - egyéb működési célú kiadások | 3.946.960 |
| - működési tartalékok | 448.701 |
| Működési célú finanszírozási kiadások | **189.546** |

**AZ ÖNKORMÁNYZAT BEVÉTELEI**

1. **§**

A Rendelet 4.§ helyébe a következő rendelkezés lép:

*„4. § A Polgármester az önkormányzat bevételeit és kiadásait mérlegszerűen az 1 b. számú melléklet „2021. évi I. módosítás.” oszlopai szerinti összegekben hagyja jóvá.”*

1. **§**

A Rendelet 5. § helyébe a következő rendelkezés lép:

*„5. § A Polgármester a költségvetési és finanszírozási bevételek főösszege forrásonkénti megbontásának tartalmát az 1 a. számú melléklet C. sorának 2. oszlopa, összegeit a „2021. évi I. módosítás” oszlopai szerinti összegekben hagyja jóvá.”*

1. **§**

A Rendelet 6. § (1) bekezdése helyébe a következő rendelkezés lép:

*„(1) Az 5. §-ban megállapított bevételek és finanszírozási műveletek közül a Polgármester az intézményi bevételek tartalmát költségvetési szervenként a 2. számú melléklet A./1-7. sorai szerinti tartalommal, a „2021. évi I. módosítás” oszlopai szerinti összegekben hagyja jóvá.*

**AZ ÖNKORMÁNYZAT KIADÁSAI**

1. **§**

A Rendelet 7. § helyébe a következő rendelkezés lép:

*„7.§ A Polgármester a költségvetési kiadások és finanszírozási kiadások főösszege forrásonkénti megbontásának tartalmát az 1.a számú melléklet F. sorának 2. oszlopa, összegeit a „2021. évi I. módosítás” oszlopai szerinti összegekben hagyja jóvá.”*

1. **§**

A Rendelet 8. § (1) bekezdése helyébe a következő rendelkezés lép:

*„(1) A 7. §-ban megállapított költségvetési és finanszírozási kiadások közül a Polgármester az intézményi kiadások tartalmát költségvetési szervenként a 2. számú melléklet B./1-9. sorai szerinti tartalommal, a „2021. évi I. módosítás” oszlopai szerinti összegekben hagyja jóvá.”*

1. **§**

A Rendelet 8. § (5) bekezdése helyébe a következő rendelkezés lép:

*„ (5) A Polgármester az Önkormányzat tartalékait a 6. sz. melléklet 2. oszlopa szerinti célokra, a „2021. évi I. módosítás” oszlopa szerinti összegekben állapítja meg.”*

1. **§**

A Rendelet 1-12. mellékletei helyébe a jelen rendelet 1-12. mellékletei lépnek.

**HATÁLYBA LÉPTETŐ RENDELKEZÉSEK**

1. **§**

E rendelet a kihirdetést követő napon lép hatályba.

Dr. Dallos Andrea Déri Tibor

jegyző polgármester

Záradék

A rendelet kihirdetve a Polgármesteri Hivatal Ügyfélszolgálati Irodáján 2021. február 16. napján.

Dr. Dallos Andrea

jegyző

**ÁLTALÁNOS INDOKOLÁS**

Budapest Főváros IV. Kerület Újpest Önkormányzat 2021. évi költségvetéséről szóló 6/2021. (II.15.) önkormányzati rendeletének módosítását az államháztartásról szóló 2011. évi CXCV. törvény 30. § és 34-35. §-a, valamint az államháztartásról szóló törvény végrehajtásáról szóló 368/2011. (XII. 31.) Korm. rendelet előirányzat módosításra és átcsoportosításra vonatkozó rendelkezései alapján hajtja végre a Polgármester. A módosítás a vagyonnal való felelősségteljes, átgondolt, tervszerű, hatékony, szigorú, takarékos gazdálkodási fegyelem betartása, valamint a működési egyenleg javítása érdekében vált szükségessé.

Megjelennek a rendeletben bevételi oldalon a forgatási célú értékpapír beváltása, értékesítése előirányzat csökkentése, kiadási oldalon pedig az önkormányzat tulajdonában álló gazdasági társaságok éves közszolgáltatási tervben meghatározott előre látható feladatokra az eredeti költségvetésben előirányzott kompenzáció alapján a tartalékkeretre vonatkozó céltartalékok előirányzata.

**RÉSZLETES INDOKOLÁS**

1. §-hoz

Az Önkormányzat és költségvetési szervei 2021. évi költségvetésének a bevételei és kiadásai részletezését tartalmazza, az általános indokolásban leírtak szerint.

2. §-hoz

Az önkormányzat bevételeit és kiadásait tartalmazza mérlegszerűen.

3.-4. §-hoz

Az Önkormányzat bevételeit tartalmazza a 2. §-ban megállapított főösszeg forrásonkénti megbontásban, a bevételek közül az intézményi bevételeket intézményenként történő részletezésben, és rögzíti, hogy a rendelet hivatkozott mellékletei egyben az ok Polgármester által jóváhagyott tartalmi elemeit is meghatározzák.

5.-6. §-hoz

Az Önkormányzat költségvetési és finanszírozási kiadásait rögzíti forrásonkénti bontásban.

7. §-hoz

Rögzíti az Önkormányzat tartalékait.

8.§-hoz

A Rendelet módosított mellékleteire hivatkozik.

9. §-hoz

A rendelet hatályba lépéséről rendelkezik.

**ELŐZETES HATÁSVIZSGÁLATI LAP**

a jogalkotásról szóló 2010. évi CXXX. törvény 17. §-a alapján

A tervezett jogszabály várható következményei:

**Társadalmi hatásai:** A rendelettervezet elfogadásának közvetlen társadalmi hatása nincs, közvetett hatások az egyes módosítással érintett feladatokon keresztül érvényesülhetnek.

**Gazdasági hatásai:** A rendelettervezet elfogadásának közvetlen gazdasági hatása nincs, közvetett hatások az egyes módosítással érintett feladatokon keresztül érvényesülhetnek.

**Költségvetési hatásai:** Az Önkormányzat költségvetéséről szóló rendeletet módosítja az előterjesztésben részletezettek szerint.

**Környezeti következmények:** A rendelettervezet elfogadásának közvetlen környezeti következménye nincs, közvetett hatások az egyes módosítással érintett feladatokon keresztül érvényesülhetnek.

**Egészségügyi következmények:** A rendelettervezet elfogadásának közvetlen egészségügyi következménye nincs, közvetett hatások az egyes módosítással érintett feladatokon keresztül érvényesülhetnek.

**Adminisztratív terheket befolyásoló hatás:** A rendelettervezet elfogadásának az adminisztratív terheket tekintve számottevő hatása nincs.

**A jogszabály megalkotásának szükségessége:** Az államháztartásról szóló 2011. évi CXCV. törvény 34. §-ának rendelkezései szerint:

(1) A helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról a (2) és (3) bekezdésben meghatározott kivétellel a képviselő-testület dönt.

(2) A helyi önkormányzat költségvetési rendelete a polgármester számára lehetővé teheti a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.

(3) A helyi önkormányzati költségvetési szerv bevételi előirányzatai és kiadási előirányzatai a Kormány rendeletében meghatározott esetben a helyi önkormányzati költségvetési szerv saját hatáskörében módosíthatóak, a kiadási előirányzatok egymás között átcsoportosíthatóak.

(4) A képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként -az első negyedév kivételével -negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési rendeletét. Ha év közben az Országgyűlés -a helyi önkormányzatot érintő módon - a 14. § (3) bekezdése szerinti fejezetben meghatározott támogatások költségvetési kiadási előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

**A jogalkotás elmaradásának várható következményei:** A Kormányhivatal az Alaptörvényben, illetve a Magyarország helyi önkormányzatairól szóló 2011. évi CLXXXIX. törvényben foglaltak szerint törvényességi felügyeleti eszközökkel élhet.

**A jogszabály alkalmazásához szükséges személyi, szervezeti, tárgyi és pénzügyi feltételek:** A jogszabály alkalmazásához személyi, szervezeti, tárgyi és pénzügyi feltételek rendelkezésre állnak.